text: ақжүніс алтайқызы иманбаева (1962 ж. т., форт-шевченко қаласы) ғалым, биология ғылымының кандидаты (1996). қазму-ды (қазіргі қазұу) бітірген (1984). 1984 87 ж. ақтау қаласындағы мұнай-химия және табиғи тұздар инcтитутында аға лаборант, инженер, 1987 жылдан маңғыстау тәжірибелік ботаника бағында ғылыми қызметкер, бөлім меңгерушісі, директоры (2004 жылдан) болып жұмыс жасайды. негізгі ғылыми жұмысының бағыты өсімдіктер интродукциясына арналған. ол маңғышлақ өңірінде бұдан бұрын кездеспеген өсімдік түрлерін, сорттарын жерсіндірумен айналысады. 1994 ж. ренн университетінде (франция) тәжірибеден өтті. 43 ғылыми еңбектің, оның ішінде монографияның, оқулықтың авторы.